પાલનપુરમાં પ્રથમ વરસાદમાં જ નગરપાલિકાની પોલ ખુલી જવા પામી છે. જ્યાં માર્ગો ઉપર ભૂવા પડી ગયા છે. આ ઉપરાંત ગટરો ઉભરાઇ રહી છે. જેમાં પથ્થરસડક પારેખવાસ હિરાણીમાતા ચોક વિસ્તારમાં છેલ્લા દસ દિવસથી ગટર ઉભરાઇ રહી હોવાથી તેની બદબૂથી રહિશો ત્રાહિમામ પોકારી ગયા છે. નગરપાલિકા દ્વારા દરરોજ આ ગટર સાફ કરવામાં આવે છે. પરંતુ પ્રશ્નનો કાયમી ઉકેલ ન લવાતા રહિશોમાં ઉગ્ર રોષ જોવા મળી રહ્યો છે.